Publication: Magyar Közlöny
Issue: MK-2003-126 (Year: 2003, Number: 126)
Era: 1990-2004
Section: szervnek tekinthetõ. [60/1994. (XII. 24.) AB határozat,
Paragraph Index: 1204

szervnek tekinthetõ. [60/1994. (XII. 24.) AB határozat, ABH 1994, 342, 366.] A vizsgálatot folytató országgyûlési bizottságokra azonban egyetlen eljárási törvény rendelkezései sem vonatkoznak. 4.1. Mindezeket alapul véve az Alkotmánybíróság arra a következtetésre jutott, hogy az állandó és az ideiglenes országgyûlési bizottságok vizsgálati, ellenõrzési tevékenységének jogi szabályozása rendkívül hiányos. Egyfelõl hiányoznak a bizottsági vizsgálat hatékonyságát biztosító jogszabályi feltételek, és a bizottsági vizsgálat sui generis voltát (a bírósági eljárásokhoz, a közigazgatási, illetve a büntetõeljárásokhoz való viszonyát) rögzítõ szabályok, másfelõl nincsenek olyan jogi garanciák, amelyek az állampolgárok alapvetõ jogait (magánszférához való jogot, eljárási jogosultságokat, jogorvoslati jogot stb.) védik a vizsgálatot végzõ országgyûlési bizottságokkal mint jogalkalmazó közhatalmi szervekkel szemben. 4.2. Ez a mulasztás alkotmányellenes helyzetet eredményezett, egyrészt azért, mert a hiányos szabályozás nem biztosítja az Alkotmány 21. § (2) és (3) bekezdésében elismert országgyûlési bizottsági vizsgálatok hatékony érvényesülését, így sérülhet az Országgyûlésnek a hatalommegosztásból folyó parlamenti ellenõrzési funkciója, és csorbulhat a közügyek vitatásának az Alkotmány 61. §

Source: https://magyarkozlony.hu/hivatalos-lapok/1a74efc745ed8f3039f4f920428fc4c0a4859803/dokumentumok/fcce32e5832f0c9db073bda572c783c909cc2f23/letoltes